Diemžēl visai bieži par zobsiksnas nolietojumu un defektiem nekas neliecina līdz brīdim, kad tā plīst, un šādā gadījumā, kā jau minējām, bojājumi un līdz ar to arī izdevumi var būt ievērojami. Tomēr ir daži indikatori, kas var norādīt uz zobsiksnas bojājumiem:
● Paātrinājuma zušana – zobsiksna rūpējas par to, lai dzinējs darbotos sinhroni. Nolietojusies zobsiksna var noslīdēt vai aizslīdēt pārlieku tālu, un līdz ar to vārsts pārāk ātri atveras vai aizveras;
● Pastiprināta dūmošana – par bojātu zobsiksnu mēdz signalizēt palielinājies dūmu apjoms vai dūmošana no motora;
● Hidroplanēšana – nodilusi zobsiksna var radīt ļoti līdzīgas sajūtas hidroplanēšanai, jo, lietus laikā uz tās nokļūstot ūdenim, nolietota zobsiksna nespēs izspiest ūdeni;
● Eļļas noplūde – zobsiksnu no netīrumiem un svešķermeņiem aizsargā vāks, kas ar skrūvēm un uzgriežņiem piestiprināts pie dzinēja. Ja šie uzgriežņi un skrūves paliek vaļīgas, reāls scenārijs ir eļļas noplūde, rezultātā eļļas spiedienam samazinoties un zobsiksnai sākot dilt straujāk;
● Check engine indikatora degšana – šis paziņojums, protams, var parādīties arī daudzu citu iemeslu dēļ, bet viens no iemesliem ir zobsiksnas defekts;
● Tikšķoša skaņa – kad nodilusi zobsiksna nespēj pagriezt dzinēja kloķvārpstu, pie kuras tā piestiprināta, rodas skaņa, kas atgādina tikšķus.
Lielākoties zobsiksna plīst, dzinējam darbojoties, bet par tās defektiem var signalizēt arī motors, kuru nav iespējams iedarbināt. Šādā gadījumā starteris noklikšķēs, bet dzinējs nestrādās, skaņām esot līdzīgām kā situācijās, kad akumulators ir izlādējies.